संत कवियों का काव्य संतों के अनुभवों की उपज : डॉ. काजल
गौड़ ब्राह्मण डिग्री कॉलेज में संत साहित्य की प्रासंगिकता विषय पर हुआ विस्तार व्याख्यान
भास्करन्यूज | रोहतक
गौड़ब्राह्मण डिग्री कॉलेज के हिंदी विभाग में वर्तमान समय में संत साहित्य की प्रासंगिकता विषय पर सेमिनार शनिवार को आयोजित किया गया। कार्यक्रम में मुख्यवक्ता भाषा साहित्य एवं संस्कृति अध्ययन संस्थान में प्रोफेसर डॉ. अजमेर सिंह रहे।
उन्होंने कहा कि संत-साहित्य उतना ही प्राचीन है जितनी प्राचीन मनुष्य के हृदय की उपासना-प्रवृत्ति है। संत कवियों ने अपने विचारों में सहज सत्य को अनंत एवं विश्वकल्याण हितार्थ मानते हुए, उन्हें जन-जन के हृदय पटल पर अंकित करना चाहा। इन कवियों का काव्य, शास्त्रों की व्याख्या अथवा प्रज्ञता प्रदर्शन नहीं अपितु उनके अनुभवों की उपज है। उन्होंने कहा कि संत-साहित्य गरिष्ठता तथा जटिलता का साहित्य नहीं है, वरन यह मनुष्य की सहजता तथा स्वाभाविक मन स्थितियों का साहित्य है जिसमें आमजन की आशा-आकांक्षा, सुख-दुख का समावेश है। सामाजिक अचेतनता एवं अराजकता से घिरे वर्तमान जटिल परिवेश में हम संत-साहित्य के सामाजिक आदर्शों को आधुनिक संवेदना के अधिक निकट पाते हैं। कार्यक्रम की अध्यक्षता प्राचार्य डॉ. जेएन शर्मा संचालन हिंदी विभागाध्यक्ष डॉ. अंजू शर्मा ने किया। इस मौके पर डॉ. धर्मवीर, डॉ. दलबीर, सुरेश शर्मा, डॉ. संतोष, पिंकी चौहान, डॉ. कपिल कौशिक, डॉ. ललित, सीमा शर्मा, उपासना, सुदेश आदि मौजूद रहे।
रोहतक. गौड़ ब्राह्मण डिग्री कॉलेज में हुई संगोष्ठी में बोलते प्रोफेसर डॉ. अजमेर सिंह काजल मंच पर मौजूद प्राचार्य डॉ जेएन शर्मा।
hin_Deva hin_Deva awa_Deva hin_Deva hin_Deva bho_Deva